Sergio Aguero interessat li jingħaqad ma' Paris Saint-Germain Sergio Aguero huwa interessat li jingħaqad ma' Paris Saint-Germain wara li kkonferma li se jitlaq lil Manchester City fis-sajf. Wara staġun karatterizzat minn bosta injuries, Man City u Aguero żvelaw li wara disa' snin, huma se jkunu qed jimxu f'direzzjonijiet opposti fis-sajf li ġej. Filwaqt li l-player ta' 32 sena skorja 257 goal fil-kompetizzjonijiet kollha, tlieta biss minn dawn il-goals waslu matul l-istaġun kurrenti. Minkejja dan, Aguero jista' jiġi akkwistat minn PSG. Il-ġganti Franċiżi allegatament jaraw lil Aguero bħala s-sostitut ideali għal Mauro Icardi, li jista' jitlaq mill-Parc des Princes matul it-tieqa tat-trasferimenti li jmiss. Jekk dan iseħħ, Aguero jkollu wkoll l-opportunità li jaħdem mal-kompatrijott Arġentin Mauricio Pochettino.